2 ISIGIDIMI SAMAXOSA, OCTOBER 1, 1883.

ukumisa inkantini zokutengisa utywala bomlungu. Iqela elikulu kulamadoda ngabakangeli boxolo (Justices of the Peace) kunye namalungu amagunya alaula imicimbi yezi tili (Divisional Council). Umteto wexesha ebi ngekabiko i Parlamente kweli lizwe (Ordinance No 9 of 1851) wamisela ukuba lentlangano ye Licensing Board ibeko kanye ngonyaka. Lite lakuhluma inani labafuna ukurweba ngo tywala kwamiselwa yi Parlamente (Act 10, of 1860) ukuba i Licensing Boards zihlangane kane ngonyaka, ngezi nyanga—March, June, September, no December, ngeveki yesitatu enyangeni. Lento yabanga ukuba zande inkantini kweli lizwe, ngokuba ngapambili ebeti ofuna ukumisa inkantini alinde ixesha elide, aze ati ukuba akayizuzanga imvumelo kwenye i Licensing Board, alindele eyomnye umnyaka. Kute ke kwakungena lomteto, ati akuba engayifumananga imvumelo ngo March abuye atumele isicelo ngo June, ngo September nango December ade ayifumane. Kukoke noko indawana ebililungelo komtsha umteto,—kuba le Licensing Board inalo negunya lo- kuhluta ilungelo kote akayipata inkantini yako ngokufane- lekileyo—beliti likauleze ixesha lokucinywa kwegama lake emqulwini wabagcini nkantini. Nokoke esona siqamo sikulu saba sesokwandisa inkantini. I-Palamente ye 1875 yamisa umteto (Act 8, of 75) wokuba i Licensing Board zihlale kabini ngonyaka, ngo March no September. Kusemi ngolohlobo nanamhla.

Kuko isiqendu esitile kulomteto we nkantini esiti umntu osukuba efuna ukumisa i nkantini kwindawo etile, nokuba kuse Dolopini nokuba kunga pandle, makake acele kuba melwane bake abakulo mandla akuwo imvume yabo, mhlaumbi abonise ngesicelo esibaliweyo ngabo ukuba bayayifuna ukuba ime inkantini pakati kwabo. Emizini emikulu kuti lisemgama ixesha lokuhlangana kwe Board abe amadoda afuna ukumisa inkantini namagqweta awo selepambana pakati komzi ukufuna o “ Siyavuma.” Zonke ke ezi zicelo zifike zanekwe pambi kwe Sandla se Mantyi ukuze inike isaziso emapepeni endaba sabo bonke abacela amalungelo okumisa inkantini kunye nendawo abafuna ukuzimisa kuzo. Okuke kwenzelwa ukuze babe nelungelo abantu lokwazi nge nkantini eziza pakati kwabo, baze babe nokufuna ituba lokuzicasa ukuba abazifuni.—Ifike i Sect. 6 Act 8, of 1875 ibanike abacasi be nkantini ilungelo lokuba nabo batumele batumele ezabo izicelo zokucasa inkantini kwa kuyo i Licensing Board. Yinto ke le ebanga ukuba kwi Dolopu ezi nkulu kupitizele, ngakumbi ngelixesha kuko ama Tempile nezinye intlanganiso zabazili. Ngelinye icala abanye babinqele ukuba utile ayifumane imvumelo, ngelinye icala kuhamba izicelo zokuba kungangeniswa nkantini. Zonke ke ezi zicelo zofika zanekwe pambi kwamadoda e Licensing Board alike akangele ukufaneleka nokungafaneleki kokuma kwe nkantini. Nokuba ngubanina unako ukupulapulwa xa akalayo kuyo le Board ngesi- celo sokucasa inkantini eza kumiswa kufupi naye.

Lendawo kubonakala ukuba umzi wakwa Xosa uyinyabele. Zininzi inkantini ezimiswa kufupi nezikolo babe abantu bazo bengalingi ngeli tuba lalo mteto siteyi Section 6 Act 8, of 1875. Akunjalo kwimpi entsundu yase Bayi impi efunzele pambili ngendlela ezininzi. Uxalelwe umzi wama Xamba e Bayi ngabatengisi be brandy. Ezi zicelo zimana zitunyelwa leminyaka kwi Licensing Board e Bayi kude ku sayinishe ne Dakwa—kuba liti—“ Ewe into le ndiyayitya, nokoke ndinga ndingayisukela ndiye kuyiqala izihlalele endaweni yayo, kodwa mazingazi kundivingcela emnyango inkantini.” Kungakumbi ngoku kuko Imbumba Yabantsundu nje e Bayi, yintapane izicelo zokucasa u Tywala. Nesi sipumeleleyo kwezi zokugqibela sesipuma kumagosa e Mbumba.

Yindawo esinga singayinyanzela le kubo bonke abahlobo betu, ngokuba singabantu abamana bekala ngokuti safa ngumlungu, safa zinkantini, safa koku nokuya, kanti siti esiziyekayo intonga zomteto osixobisa ngazo. Olunyabo nolu tyesho silubona eutweni ezininzi kuyo imbali vengcubeko yontsundu wase Koloni. Sigqiba ngokuti—Huk! Mbumba. Huk! Mabandla ase Bayi!

IMPAWANA.

Umbuzo awoni nto. Ngubanina pakati kwamadoda alikulu onguye yedwa ofanelwe zezi zibongo?

Usimanga sokutalo Usimanga sobabalo Uko ezinkwenkwezini Uko wena emhlabeni.—*H. W.*

\*\*\*

Emva kokulinga ukumisa amagosa e *Sigidimi* kwindawo ngendawo, ixesha elimnandi kunamhlanje, sigqibe kwelokuba kungabiko *magosa* kwindawo ezingena batabati be *Sigidimi* batandatu. Amagosa ke akwindawo ezingena batabati be *Sigidimi,* okanye abanani lingapantsi kwesitandatu maze angotuki xa afumana incwadi eti mangabi saba ngawo amagosa.

\*\*\*

Ijaji iyakuteta amatyala kulemizi ngalemihla :—

E-Burghersdorp, ngolwesi-Tatu, ngolwe 3 ku October. E-Colesberg, ngom-Gqibelo, ngolwe 6 ku October. E-Richmond, ngolwesi-Tatu, ngolwe 10 ku October. E-Murraysburg, ngolwesi-Hlanu, ngolwe 13 ku October. E-Graaff-Reinett, ngom-Vulo, ngolwe 15 ku October. E-Tinara, ngolwesi-Hlanu, ngolwe 19 ku October. E-Bayi, ngom-Vulo, ngolwe 22 ku October.

\*\*\*

Lento ibange ukuba u Mr. Sauer acaswe kangaka ema Ngesini siyifumene. Siyifumene kwipepa lase Kapa, i *Cape Times,* eti lamadoda alaulayo, onganyelwe ngu Mr. Scanlen, akasoze atsale nento eninzi yama Ngesi eli lizwe ngenxa yokuba indawo ebalulekileyo Yomongameli Wemicimbi Yabamnyama ipetwe ngu mdesipile ka Mr. Saul Solomon. Kuyaziwa ke mhlope ukuba pakati kwetu bamnyama u Mr. Saul Solomon linene elitandwa, libekwe, litenjwe kunene ; ukuba ke u Mr. Sauer ngumlandeli wake, njengokuba isitsho i *Cape Times,* asimmangaliso ke ukuba simfumane etandwa, ebekiwe, etenjiwe ngabamnyama u Honourable J. W. Sauer.

\*\*\*

Isikolwana sakwa Nobanda, esipetwe ngu Miss M. Mfecane sibonisa ukupila, kwindawo yokuba kuti kwabo bangeniselwe ama Bakala ibe mntwana mnye babini abasilelelwayo. Sibuqonda apo tina ubomi besikolo. Kwanesika Mr. John A. Ntsiko oncediswa ngu Mrs. Ntsiko, kwa Wezo sibonisa ukupapama okukulu, kwangelo tuba. Ewe iqela elipambili likumgato wesitatu, ukuba kuko elingengapambili kwawo kungokuba mhlayimbi abazali ababagcini ixesha elaneleyo abantwana eskolweni, inxenye yabo iti yakutungulula isiwe e Nxukwebe. Siyamncoma tina u Mr. Ntsiko ngentsebenzo yake kwa Wezo eseyineziqamo ezilukanyiselo Iwe South Africa ngoku.

\*\*\*

Ide ibe singxamele ukuyolula inteto yetu ngehambo yomhloli zikolo, masesiwanika kwezi Mpawana amanqaku etu ngesase Nxukwebe. Isikolo eso sipetwe ngu Mr. James Lightfoot, onesiqiniselo sokuqala sapesheya, uncediswa ngu Rev. Gana Kakaza, onesatifiketi sokuqala sotitshala se *honours,* no Caleb Mahlutshana, okwanesiqiniselo sokuwufanela umsebenzi kodwa: intombi zipetwe ngu Mrs. Magaba, onesiqiniselo sesibini sase Heald Town, no Mrs. Lightfoot. Ku 52 ase Simnareni, awangeniswa kwibakala lesine (Standard IV.) kwapumelela 38. Ku 27, abangapandle, awangeniswa kwakweli bakala, kwapumelela 13. Ku 20 awangeniswa kwibakala lesitatu kwapumelela 13. Ku 27 awangeniswa kwibakala lesibini kupumelele 9. Ku 24 kwelokuqala kupumelele 17. Nakwesentombi amanani ashiyene ngolu hlobo. Sinemvo zetu ngendawo ezifundiswa ngala manani.

\*\*\*

U M. P. ubuye wabala incwadi ende kunene; esingaziyo ukuba uyitinina inteto yetu esenze into enye kubabali sisiti mabangayoluli inteto yabo. Namhla ke sizame ukumenzela mfutshane ngokushiya inxenye yenteto yake esifumana ukuba selaka wayenza ngexa elingapambili. Angaba yena akabazi ubunzima obutwelwe ngumcokeli *Sigidimi* ngokuti ingxoxo awayivusayo siyipe isituba esibanzi esiyipileyo. Umfundisi onesidima esikulu kuti, u E. M., wati kwinteto yake kwesokugqibela ngayo lengxoxo “ kulungile ukuba ngoku iyekwe ; sesivile tina bebepulapula.” Nezulu, M. P. liduduma lidudume liyiyeke iwe imvula; nawe ke ubange ukuba umzi wakowenu udume ngale ngxoxo, mayibonakale ke inyaniso yako ezenzweni ngoku, ngokuti uziqube *ngokwako* ezonto unga zingaqutywa. Into le iqalwa ngumntu omnye. Ngu Langton owabanga ukuba ama Ngesi afumane olu laulo Iwawo Iwenkululeko, oko ubukumkani babusezandleni zesiralarume u John ngo 1215 : teta ke ngezenzo nawe ukuze kube nokutiwa ngu M. P. owabanga ukuba ukukanya kwemfundo kuqaqambe pakati komzi ontsundu. Xa inteto yako ingasakuminyelwa ngezenzo *kwanguwe,* siyatandabuza ukuba inaxabiso lini. Iqinga lako ngoku, seludiniwe nje umzi, lelokuba usebenze ngelinye iqinga, uyivakalise imvo yako ngolunye uhlobo, uzibize ngelinye igama. “ Imana ” yako sibona ukuba iwute-tyo-sinalala ngoku umzi wakowenu.